
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ . 

12 ΑΥΓΟΥΣΤΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

817 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 520 στρ/των στη θέση «Δασάκι» και 
«Τσαρδάκια» κοινότητας Μεσσιανού Ν. Κιλκίς. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου του Δήμου Πειραιά (Ν. Αττι¬ 

κής) ... 2 

Χαρακτηρισμός ως διατηρητέου κτιρίου που βρίσκεται εντός του ρυ¬ 
μοτομικού σχεδίου Αθηνών επί της οδού Οδυσσέως 13 και καθο¬ 


ρισμός ειδικών όρων και περιορισμών δόμησης αυτού. 3 

Χαρακτηρισμός ως διατηρητέου κτιρίου που βρίσκεται εντός του ρυ¬ 
μοτομικού σχεδίου Αθηνών επί της οδού Μαιζώνος 32 και καθο¬ 
ρισμός ειδικών όρων και περιορισμών δόμησης αυτού. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1462 (1) 

Κήρυξη αναδασωτέας έκτασης 520 στρ/των στη θέση «Δασάκι» και 
«Τσαρδάκια» κοινότητας Μεσσιανού Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 

2. Τις διατάξεις του άρθρου 117 παρ. 3 του Συντάγματος. 


3. Τις διατάξεις του Ν, 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 
γ) του άρθρου 38 παρ. 3. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την 4687/91/13.7.92 πρόταση του δασαρχείου Κιλκίς με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας, αποφασίζουμε: 

Κηρύσσουμε αναδασωτέα με σκοπό τη δημιουργία οικονομικών και 
αισθητικών δασών που θα συμβάλλουν στον εξωραϊσμό του γυμνού το¬ 
πίου και θα καλύψουν τις ανάγκες σε αναψυχή και πράσινο των κατοί¬ 
κων της περιοχής τη δημόσια δασική έκταση εμβαδού 520 στρ/των 
που βρίσκεται στις θέσεις «Δασάκι» και «Τσαρδάκια» κοινότητας Μεσ- 
σιανού και προσδιορίζεται από τα στοιχεία στη θέση Δασάκι ΑΒΓΔΑ και 
στη θέση Τσαρδάκια ΑΒΓΔΕΖΑ και έχει όρια: 
θέση Δασάκι 

Ανατολικά: Με αγροτικό δρόμο. 

Δυτικά: Με αγροτικό δρόμο. 

Βόρεια: Με αγροτικό δρόμο. 

Νότια: Με αγροτικό δρόμο, 
θέση Τσαρδάκια 

Ανατολικά: Με αγροτεμάχια 232, 233, 495, 496, 497, 498. 

Δυτικά: Με αγροτεμάχια 216, 217, ρέμα και αγροτικό δρόμο. 

Βόρεια: Με αγροτεμάχια 212, 213, 231 και ρέμα. 

Νότια: Με αγροτεμάχια 234, 5, 6, 7 και αγροτικό δρόμο, όπως φαί¬ 
νεται στο συνημμένο διάγραμμα που αποτελεί αναπόσπαστο μέρος της 
απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 15 Ιουλίου 1992 
Ο Νομάρχης 

ΙΩΑΝ. ΕΜΜΑΝΟΥΗΛΙΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 73107/4236 (2) 

Τροποποίηση του ρυμοτομικού σχεδίου του Δήμου Πειραιά 
(Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 3 και 70 του Ν.Δ/τος της 17.7.1923 
«Περί σχεδίων πόλεων κλπ.» (Α' 228), όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις του 842/1980 Π.Δ/τος «Περί απλουστεύσεως της 
διαδικασίας κατά την έκδοσιν διοικητικών τινών πράξεων ατομικού χα- 
ρακτήρος κλπ.» (Α' 208). 

3. Τις διατάξεις του άρθρου 23 παρ. 1 περί ιδ του Ν. 1558/1985 
«Κυβέρνηση και Κυβερνητικά Όργανα» (Α' 137). 

4. Τις διατάξεις του άρθρου 2 παρ. α του Π.Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες» (Α' 70). 

5. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 


αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιαγιάννη» (Β' 702). 

6. Τις 344/1989 και 511/1989 γνωμοδοτήσεις του Δημοτικού 
Συμβουλίου Πειραιά. 

7. Την 20/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος, αποφασίζουμε: 

1. Εγκρίνεται η τροποποίηση του εγκεκριμένου ρυμοτομικού σχεδίου 
του Δήμου Πειραιά (Ν. Αττικής) στο οικοδομικό τετράγωνο που περι¬ 
κλείεται από τις οδούς Λασηθίου, Ερεχθέως και Λεωφ. Παύλου (Π. Φά¬ 
ληρο) με την μετατροπή του από οικοδομήσιμο σε κοινόχρηστο χώρο 
όπως η ρύθμιση αυτή φαίνεται στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 73107/1992 πράξη του και που 
αντίτυπό του σε φωτοσμίκρυνση δημοσιεύεται με την παρούσα από¬ 
φαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Ιουλίου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 



β®:!!7 | ΒθϋίβΧ' ΙΜΗΜ ΜΜΙΙ 

Αριθ. 74143/4424 (3) 

Χαρακτηρισμός ως διατηρητέου κτιρίου που βρίσκεται εντός του ρυμο¬ 
τομικού σχεδίου Αθηνών επί της οδού Οδυσσέως 13 και καθορισμός 

ειδικών όρων και περιορισμών δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α’ 91). 

2. Την ΐ 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

3. Την 92554/2077/17.10.1991 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στον Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (Β' 858). 

4. Την από 24.1.1992 αιτιολογική έκθεση της Δ/νσης Πολεοδομι- 
κού Σχεδιασμού - Τμήμα Παραδοσιακών Οικισμών. 

5. Το 3221/200/24.1.1992 έγγραφο της Δ/νσης Πολεοδομικού 
Σχεδιασμού - Τμήμα Παραδοσιακών Οικισμών - προς τους ενδιαφερο¬ 
μένους. 

6. Το γεγονός ότι παρήλθε άπρακτη η προθεσμία της παρ. 2 του άρ¬ 
θρου 4 του ΓΟΚ χωρίς να περιέλθουν στη Δ/νση Πολεοδομικού Σχεδια- 
σμού (Τμήμα Παραδοσιακών Οικισμών) Υπουργείου Περιβάλλοντος, 
Χωροταξίας και Δημοσίων Έργων τυχόν αντιρρήσεις των ενδιαφερομέ¬ 
νων, αποφασίζουμε: 


1. Χαρακτηρίζεται ως διατηρητέο το κτίριο επί της οδού Οδυσσέως 
13 της περιοχής Μεταξουργείου, του ρυμοτομικού σχεδίου Αθηνών, φε- 
ρόμενο ως ιδιοκτησία των Αφών Φόρτη, Γ. Ζωγόπουλου και Δ. Απο- 
στολίδη, όπως το ακίνητο φαίνεται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:1000 που θεωρήθηκε από τον 
προϊστάμενο της Δ/νσης Τοπογραφικών Εφαρμογών με την 74143/ 
1992 πράξη του και που αντίτυπό του σε φωτοσμίκρυνση δημοσιεύεται 
με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοαμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου που χαρα¬ 
κτηρίζεται ως διατηρητέο, εφόσον δεν αλλοιώνεται ο γενικός αρχιτεκτο¬ 
νικός χαρακτήρας του κτιρίου και δεν θίγονται τα διατηρητέα στοιχεία 
του. 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τυχόν χρήση των χώρων του κτιρίου. 

5. Για οποιαδήπστε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουλίου 1992 

Με εντολή Υφυπουργού 
Ο Γενικός Γραμματέας 
Β. ΚΟΡΚΟΛΟΠΟΥΛΟΣ 

Αριθ. 73088/4213 (4) 

Χαρακτηρισμός ως διατηρητέου κτιρίου που βρίσκεται εντός του ρυμο¬ 
τομικού σχεδίου Αθηνών επί της οδού Μαιζώνος 32 και καθορισμός 

ειδικών όρων και περιορισμών δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και2)τουΝ. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την Τ 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

3. Την 92554/2077/17.10.1991 απόφαση του Υφυπουργού Πε¬ 
ριβάλλοντος, Χωροταξίας και Δημοσίων Έργων «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στον Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (Β' 858). 

4. Την από 13.4.1992 αιτιολογική έκθεση της Διεύθυνσης Πολεο- 
δομικού Σχεδιασμού - Τμήμα Παραδοσιακών Οικισμών. 

5. Την από 28.4.1992 σύμφωνη γνώμη του ενδιαφερομένου Λεω¬ 
νίδα Ερμηλίου, αποφασίζουμε: 

1. Χαρακτηρίζεται ως διατηρητέο το κτίριο επί της οδού Μαιζώνος 
32 στην περιοχή Αγίου Παύλου, του ρυμοτομικού σχεδίου Αθηνών, φε- 
ρόμενο ως ιδιοκτησία Λεωνίδα Ερμηλίου όπως αυτό φαίνεται με μαύρη 
διαγράμμιση στο σχετικό πρωτότυπο διάγραμμα σε κλίμακα 1:1000 
που θεωρήθηκε από τον προϊστάμενο της Διεύθυνσης Τοπογραφικών 
Εφαρμογών με την 73088/1992 πράξη του και που αντίτυπό του σε 


φωτοσμίκρυνση δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου που χαρα¬ 
κτηρίζεται ως διατηρητέο, εφόσον δεν αλλοιώνεται ο γενικός αρχιτεκτο¬ 
νικός χαρακτήρας του κτιρίου και δεν θίγονται τα διατηρητέα στοιχεία 
του. 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τυχόν χρήση των χώρων του κτιρίου. 

5. Αίτηση για προσθήκη στο διατηρητέο κτίριο αποστέλλεται από την 
οικεία Πολεοδομική Υπηρεσία στην αρμόδια Υπηρεσία του Υπουργείου 
Περιβάλλοντος, Χωροταξίας και Δημοσίων Έργων με γνώμη της Επι¬ 
τροπής Πολεοδομικού και Αρχιτεκτονικού Ελέγχου (Ε.Π.Α.Ε.) για ει¬ 
δική ρύθμιση σύμφωνα με τις διατάξεις του άρθρου 4 παρ. 2 του Ν. 
1577/1985 «Περί Γενικού Οικοδομικού Κανονισμού» εφόσον δεν πα¬ 
ραβλάπτεται το διατηρητέο κτίριο. 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου τμήματος του κτιρίου, καθώς και για την τοποθέτηση επιγρα¬ 
φών, απαιτείται η έγκριση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Ιουλίου 1992 

Με εντολή Υφυπουργού 

Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

